kardosdrur/scandi-wiki huggingface dataset:
Søndre Kirkegård (Aarhus)

Søndre Kirkegård i Aarhus er en tidligere kirkegård, som var beliggende på området hvor Aarhus Rådhus i dag ligger.

Kirkegården blev anlagt i 1818 på et område der på daværende tidspunkt, var placeret langt fra Aarhus bymidte. I løbet af 18. tallet voksede byen rundt om kirkegården og der opstod et ønske om at inddrage arealet til bebyggelser. Samtidig var de nye kirkegårde Nordre Kirkegård og Vestre Kirkegård åbnet i 1876 og 1927.

Kirkegården blev officielt nedlagt i 1926.

I Rådhusparken i forbindelse med Rådhuset er en del af gravstenene fra Søndre Kirkegård samlet i et lapidarium langs den sydlige kant af Rådhusparken og en anden del af Aarhus Søndre Kirkegård er bevaret som den jødiske kirkegård mellem Rådhuset og Musikhuset.

Eksterne links 
Artikel om Søndre Kirkegård i AarhusWiki

Haveanlæg i Aarhus
Tidligere kirkegårde i Danmark
Kirkegårde i Aarhus Kommune
Etableret i 1818
Ophørt i 1926
Infineon Technologies

Infineon Technologies AG er en tysk halvlederproducent. Virksomheden er etableret 1. april 1999, da halvlederaktiviteterne i moderselskabet Siemens AG blev fraspaltet til et separat foretagende. 30. september 2010 havde Infineon 25.149 ansatte på verdensplan. I regnskabsåret 2010 havde virksomheden en omsætning på € 3,295 mia. Infineon er en del af DAX-indekset gennem noteringen på Frankfurter Wertpapierbörse.
Virksomhedens hovedsæde er i Neubiberg, Bayern.

Aktiviteter 
Infineon Technologies AG fremstiller halvledere og systemer til biler, industrier og forskellige andre sektorer. Desuden leveres chipkort og sikkerhedsprodukter. Med global tilstedeværelse driver Infineon datterselskaber i USA, Milpitas, Californien og i Asien, Singapore og Tokyo, Japan.

Infineon har i Europa faciliteter i Dresden (microelectronic og emerging technologies center). Desuden stærkstrømsfaciliteter i Warstein, Tyskland; Villach, Østrig; Cegléd, Ungarn; og Italien. Der drives forskning- og udviklingscentre i Frankrig, Singapore, Rumænien, Taiwan og Bangalore. Fabrikker findes i Singapore, Malaysia, Indonesien og Kina.

Bilindustri (ATV) 
Infineon tilbyder halvlederprodukter til brug i drivakser (motor- og transmissionstyring), komfortelektronik (fx styretøj, støddæmpere, aircondition) så vel som sikkerhedssystemer (ABS, airbags, ESP). Produktportefølgen inkluderer microcontrollere, krafthalvledere og sensorer.

Industri & Multisektorer (IMM) 
Industrisektoren omfatter halvlederprodukter til generatorer, transmission og forbrug af elektricitet. Løsninger der kan bruges i industrien, husholdningsmaskiner, vedvarende energi, lysstyring og LED-belysning, strømstyring til servere, PC'er, forbrugerelektronik, osv.

Chipkort & Sikkerhed (CCS) 
CCS forretningsdelen fremstiller microcontrollere til mobiltelefoner, SIMkort, betalingsløsninger, sikkerhedschips, chips til pas, idkort og andre officielle dokumenter. Desuden løsninger til betalingstv og sikre computere.

Qimonda 
1. maj 2006 blev Infineon's hukommelses-division fraskilt til et selvstændigt selskab navngivet Qimonda, som da det var størst beskæftigede omkring 13.500 på verdensplan. Qimonda var børsnoteret på New York Stock Exchange indtil 2009. I januar 2009 blev Qimonda konkursdømt ved retten i München.

AENEON 
AENEON blev indroduceret i 2005. AENEON er en division indenfor DRAM-hukommelse til brug i pc'er og bærbare.
AENEON produceres til detail- og slutbrugere.

Investorer 
Betydelige investorer i Infineon er: Dodge & Cox 10,03%, Merrill Lynch International 5,25%, Templeton Global Advisors Limited 5,16%, Capital Group International: 4.14%.

Kilder

Eksterne henvisninger 
 Officielle hjemmeside
 Infineon Stock OTC

Multinationale virksomheder
Elektronikvirksomheder fra Tyskland
It-virksomheder fra Tyskland
Etableret i 1999
Mikrochip-virksomheder
Hjalmar Nathorst

Hjalmar Otto Nathorst (10. september 1821 – 7. marts 1899) var en svensk landøkonom, søn af Johan Theofil Nathorst, far til Alfred Gabriel Nathorst. 

1841—42 gennemgik han Degebergs Landbrugsinstitut, studerede i de følgende år landbrug i Tyskland og Schweiz, bestyrede efter sin hjemkomst forskellige landbrugsskoler, udnævntes 1861 til forstander for landbrugsinstituttet på Alnarp og 1867 til sekretær i "Malmöhus läns hushållningssällskap". Både på Alnarp og i husholdningsselskabet, hvor han virkede henholdsvis til 1886 og 1897, udfoldede han en betydelig virksomhed. Som faderen var han en alsidig interesseret mand, der har slået til lyd og været talsmand for de fleste af de fremskridt, der har karakteriseret svensk landbrug i 19. århundrede. Han var utrættelig som foredragsholder, original forfatter — hans hovedværk er Allmän husdjursskötsel — og oversætter, han virkede energisk for oprettelsen af 
gødnings- og roesukkerfabrikker, han rejste meget og søgte at overføre til Sverige, hvad han fandt godt og passende. Men hans interesser spændte over så meget, at han umulig kunde være hjemme i det alt, og undertiden bristede det for ham, hvad virkelig indsigt og sagkundskab angik.

Kilder 

 

Agronomer fra Sverige
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Salmonsens
Tilslag

Tilslag (også tilsætning) er en fællesbetegnelse for sand og sten/grus, der tilsættes i beton eller asfalt.

Tilslaget udgør ca. 60 % af betonens volumen, og kvaliteten af tilslaget har derfor stor betydning for kvaliteten på den færdige beton. Bjergarter som egner sig godt som tilslag er granit og gabbro. I asfalt udgør tilslaget op til 95 % af volumen.

Referencer 

Byggematerialer
Beton
Johan Theophil Nathhorst

Johan Theophil Nathhorst (19. marts 1794 – 2. september 1862) var en svensk landøkonom, far til Hjalmar Nathorst.

Sin løbebane begyndte han i regeringskontorerne i Stockholm, men allerede 1817 forlod han statstjenesten, overtog sin fædrene ejendom Näs Sæteri i Småland og blev med liv og sjæl landmand. Han kastede sig særlig over fåreavlen og oprettede 1831 på sin ejendom en skole for fårehyrder. I 1841 overtog han ledelsen af Väderbrunn Landbrugsskole i Södermanland, samme år valgtes han til Landbrugsakademiets sekretær og var som sådan "jordbrukets främste målsman i landet". Han fratrådte sekretærstillingen 1861. Nissen var en alsidig interesseret mand, en udmærket foredragsholder og en livlig skribent, men "mere lysende end grundig vejledende". Han har skrevet en stor mængde afhandlinger og småskrifter (om fåreavl, landbrugsundervisning osv.).

Kilder 

 

Agronomer fra Sverige
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Salmonsens
Ussel

Ussel er en mindre fransk provinsby. Den er underpræfektur i departementet Corrèze.

Byer i Corrèze
SEAT Mii

SEAT Mii (type AA) er en mikrobil fra SEAT og en variant af Volkswagen AGs New Small Family. Bilen kom på markedet i Spanien i slutningen af 2011, og i hele Europa i april 2012.

Mii
Mikrobiler
Holme Kirke

Holme Kirke i det sydlige Aarhus blev bygget i 1882 under ledelse af bygningsinspektør V.Th. Walther og ombygget i 1968-69, og atter i 2012 gennemgik kirken endnu en renovering, kirken blev kalket indvendig, loftet malet og stolene repareret, malet og ombetrukket og udvendigt kom der nyt tag på sideskibene.

Eksterne kilder og henvisninger 
 Holme Kirke hos KortTilKirken.dk
 Holme Kirke i bogværket Danmarks Kirker (udg. af Nationalmuseet)

Kirker i Aarhus
Kirker i Århus Stift
James Dickson (1815-1885)

James Jamesson Dickson (født 17. september 1815, død 14. november 1885) var en svensk købmand og mæcen, søn af James Dickson (1784-1855), bror til Oscar Dickson, fætter til Charles Dickson.

Dickson fik 1833 plads på kontoret i sin faders store træ- og jernhandel i Göteborg. I 1837 flyttede han til London, 
hvor han opholdt sig indtil han 1858 overtog ledelsen af det store firma. Han erhvervede sig en mægtig formue, hvormed han øvede stor 
godgørenhed, som også en hel række göteborgske institutioner nød godt af: sygehjem, skoler og biblioteker. Göteborg overlæssede ham da også med kommunale hverv. Med stor gavmildhed understøttede han videnskabsmænd og kunstnere. I sit testamente skænkede han 630000 kroner til göteborgske institutioner og gav derved et eksempel, som hans slægt siden har fulgt.

Kilder

Eksterne henvisninger 
 

Grosserere fra Sverige
Mæcener fra Sverige
Filantroper fra Sverige
Svenskere i 1800-tallet
Salmonsens
Personer fra Göteborg
Hadsund Vandtårn

Hadsund Vandtårn, som ligger på adressen Vandværksvej 17 i Hadsund, blev bygget i 1896. Vandværket stillede i 1921 en grund til rådighed til et sprøjtehus ved vandtårnet.

I dag er hverken vandtårnet eller sprøjtehuset i brug til deres oprindelige formål.

Hadsund Vandværks historie 
Udspillet til et vandværk i Hadsund kom fra Hadsund Håndværkerforening. En gruppe medlemmer af foreningen lavede det forberedende arbejde, og de havde tegnet de første 31 interessenter, indkaldte de den 19. marts 1896 til en skiftende generalforsamling.

Den første bestyrelse kom til at bestå af 5 personer, Jens Madsen blev foreningens første formand, den første opgave blev at skaffe et lån på 9.000 kr.

Værket blev fremstillet af entreprenør og fabrikant Buass i Aalborg; og i løbet af sommeren 1896 blev vandtårnet bygget. Man undgik dog ikke problemer. Beholderen var utæt, og det var nødvendigt at mure en sten på højkant indvendigt i beholderen.

Referencer 

Vandtårne i Region Nordjylland
Vandtårn
Etableret i 1896
Bernhardine Rosenbaum

Bernhardine Marie Christence Rosenbaum, født Kruse (10. september 1850 i København – 7. juni 1929) var en dansk skuespillerinde, gift med Julius Rosenbaum.

Hun var datter af hoboist ved Fodgarden, senere kgl. kapelmusikus Johan Peter Frederik Kruse (1819-?} og Caroline Vilhelmine Marie f. Beuchel (1813-1886), debuterede 1869 på Aalborg Teater og blev 1872 skuespillerinde ved Folketeatret, hvor hun var i flere årtier. Hun medvirkede bl.a. i revyen Nytaarsnat (1877) og som Madam Rüder i Hans Højhed (1906)

Hun ægtede den 31. oktober 1874 litograf Julius Rosenbaum.

Kilder og eksterne henvisninger 
 Kraks Blaa Bog 1910
 

Teaterskuespillere fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra København
Charles Dickson

Charles Dickson (28. januar 1814 i Göteborg—1. april 1902 i Stockholm) var en svensk læge og
politiker, fætter til brødrene James og Oscar Dickson.
 
Dickson var søn af den i Göteborgs historie som donator og legatstifter bekendte købmand Robert Dickson (1782-1858), som
nedsatte sig i Göteborg 1802 og der erhvervede en betydelig formue. Han gennemgik sin fødebys handelsinstitut, men af utilbøjelighed for forretningslivet kastede han sig over studier og blev 1837 medicinsk doktor. I de følgende år berejste han i videnskabelige øjemed Tyskland, Schweiz, Frankrig og England, hvorefter han 1840 nedsatte sig som praktiserende læge i Göteborg.

I 1858 trak han sig dog, som uafhængig rigmand, tilbage fra sin lægevirksomhed og var senere væsentlig optaget af offentlige foretagender. Han tog således levende del i sin bys kommunale liv og var 1848-72 medlem af kommunerepræsentationen; 1867-72 sad han tillige som medlem af første kammer for Göteborgs og Bohus län. Årene 1873-86 repræsenterede han sin by i andet kammer, men tog 1887 atter sæde i første kammer, indtil han med rigsdagen 1895 afsluttede sin mangeårige politiske virksomhed.

Dickson var i Sverige en af de første, der syslede med sociale og arbejderspørgsmål. I 1867 deltog han i den under verdensudstillingen i Paris afholdte konference angående foranstaltninger til forbedringer i arbejderklassens kår og afgav til denne en værdifuld Rapport sur l’état actuel des classes ouvrières en Danemark, en Norvège et en Suède sous le point de vue intellectuel, moral et économique (1867; også samme år på svensk). Göteborgs Vetenskaps- och Vitterhetssamhälle, hvis sekretær han var 1854-62, har i sine "Handlingar" offentliggjort en del videnskabelige afhandlinger fra hans hånd.

Kilder 

 

Læger fra Sverige
Politikere fra Sverige
Faglitterære forfattere fra Sverige
Svenskere i 1800-tallet
Personer fra Göteborg
Svensksprogede forfattere fra Sverige
Josh Hutcherson

Joshua Ryan Hutcherson (født 12. oktober 1992) er en amerikansk skuespiller. Han begyndte sin karriere som 9-årig og har medvirket i film som Little Manhattan (2005), Kicking & Screaming (2005), Zathura – et eventyr i rummet (2005), RV (2006), Terabithia - et hemmeligt land (2007), Rejsen til jordens indre (2008) og The Kids Are All Right (2010). 

Hutcherson fik sit første store gennembrud i 2008 med filmen Rejsen til jordens indre, men han er mest berømt for sin rolle som bagersønnen Peeta Mellark i The Hunger Games, hvor han spiller overfor Jennifer Lawrence, Liam Hemsworth og Woody Harrelson.

Privatliv 
Hutcherson har datet Vanessa Hudgens. I januar 2012 afslørede Hutcherson og Hudgens, at de nu blot er "gode venner". Han begyndte at date Claudia Traisac i 2013 under indspilningen af Escobar: Paradise Lost.<ref>{{cite web|url=http://www.huffingtonpost.com/2013/10/02/josh-hutcherson-the-hunger-games_n_4032694.html|title=Get To Know 'The Hunger Games Josh Hutcherson (He's A Genuinely Nice Guy, Promise!)|last=Walker|first=Ashley Edwards|date=2. oktober 2013|work=Huffington Post|access-date=7. december 2013}}</ref>

Hutchersons hobbyer og interesser under opvæksten inkluderede biler, bowling, fodbold, konkurrerer i triatlon, guitarspil, sangskrivning, basketball og klatring.

Hutcherson er fan af Justin Timberlake og havde som barn farvet spidserne af sit hår for at matche Timberlakes daværende udseende. Han har også nævnt skuespilleren Jake Gyllenhaal som inspiration.

Hutcherson er fra det nordlige Kentucky og har været livslang fan af både Kentucky Wildcats og Cincinnati Reds. Han blev opfordret til at kaste den ceremonielle åbningsræv ved Reds' kamp mod Miami Marlins den 7. april 2012.

Hutcherson er medstifter af gay-straight alliance-kampagnen "Straight But Not Narrow" med Avan Jogia. To af hans onkler var homoseksuelle og døde i deres tidlige tredivere af AIDS omkring den tid, da han blev født. I april 2012 blev han den yngste modtager af Vanguard Award fra GLAAD, givet for at fremme rettigheder for LGBT-personer. Med hensyn til sin seksualitet fortalte han til Out'' i oktober 2013, at han betragter sig selv som heteroseksuel, men han tror ikke på, at man skal lade sig begrænse af etiketter.

Filmografi 
 American Splendor 2003
 Motocross Kids 2004
 Kicking & Screaming 2005
 Little Manhattan, 2005
 Zathura – et eventyr i rummet 2005
 RV 2006
 Terabithia - et hemmeligt land 2007
 Rejsen til Jordens Indre, 2008
 Cirque du Freak: The Vampire's Assistant, 2010
 Detention, 2011
 Red Dawn, 2012
 7 días en La Habana, 2012
 Journey To The Mysterious Island, 2012
 The Forger, 2012
 The Hunger Games, 2012
 The Hunger Games: Catching Fire, 2013
 The Hunger Games: Mockingjay - Del 1, 2014
 The Hunger Games: Mockingjay - Del 2, 2015

Referencer

Eksterne henvisninger 

 

Skuespillere fra USA
Limbo (tv-serie)

Limbo er en dansk tv-serie fra 2012 produceret og sendt af DR. Serien er produceret af David C.H. Østerbøg og instrueret af Poul Berg med manuskript af Poul Berg og Karina Dam. Første afsnit blev vist 3. marts 2012 på DR1. Serien er endvidere blevet sendt på DR Ramasjang.

Serien omhandler 4 børn på 12 år, der hver kæmper med forskellige problemer i dagligdagen.

Limbo blev nomineret til en Robert ved prisuddelingen 2013 i kategorien 'Årets danske tv-serie', hvor også skuespillerne Martin Buch og Amanda Rostgaard Phillipsen blev nomineret i kategorierne 'Årets mandlige birolle – tv-serie' respektive 'Årets kvindelige hovedrolle – tv-serie'.

Første sæson af Limbo er nomineret til en Emmy Award 2013 for bedste børneserie.

Der blev i 2012 vist en opfølgning til serien under titlen Limbo 2 og i foråret 2014 sendtes Limbo 3. I de efterfølgende sæsoner følges de samme fire børn på deres skole med de problemstillinger, som teenagere og pre-teenagere oplever.

Medvirkende i sæson 1 (i udvalg) 
 William Rudbeck Lindhardt (Boye)
 Oliver K. Nielsen (Ask)
 Carmen Håkonsson (Naya)
 Amanda Rostgaard Phillipsen (Louise)
 Jakob Hansen (Mark)
 Anette Støvelbæk (Nayas mor)
 Lars Ranthe (Nayas far)
 Martin Buch (Boyes far)
 Camilla Bendix (Lousies mor)
 Anne Marie Helger (Louises mormor) som dør i sæson 1

Noter

Eksterne henvisninger 
 Limbo  på DR's hjemmeside
 
 

Børneserier fra Danmark
DR-serier
Dramaserier fra Danmark
Danske tv-serier fra 2010'erne
DR Ramasjang programmer
Aubusson

Aubusson er en by i departementet Creuse

Byer i Creuse
Uzerche

Uzerche er en kommune i departementet Corrèze i regionen Limousin i den centrale del af Frankrig. Kommunen ligger i kantonen Uzerche som tilhører arrondissementet Tulle. Kommunen havde i 2009 en befolkning på 3.226 mennesker, på et areal af 23,85 km².

Byer i Corrèze
Argentat

Argentat er en mindre by i departementet Corrèze.

Eksterne henvisninger 

Byer i Corrèze
Beaulieu-sur-Dordogne

Beaulieu-sur-Dordogne er en fransk kommune i Nouvelle-Aquitaineregionen. I 2011 havde den 1.223 indbyggere.

Eksterne henvisninger 

Byer i Corrèze
Har de puttet noget i kaffen?

Har de puttet noget i kaffen? er Gnags' 13. studiealbum, udgivet i 1987. Det er som de fleste andre Gnags-plader indspillet i Feedback-studiet. Mixningen foregik august-september 1987 i Werner Studio, dog er "Dengang jeg var dreng" og "Den blå mikrofon": mixet i Puk-studiet august 1987.

Albummet er bl.a. kendt for nummeret "Den dejligste morgen", som blev et radiohit.

Numre

Side 1 
 "Den dejligste morgen" (4:38)
 "Et kys i solen" (4:33)
 "Elskende i natten" (3:25)
 "Den blå mikrofon" (3:38)
 "Skinne som et juletræ" (4:20)

Side 2 
 "Som et fyrtårn ved havet" (4:48)
 "Hun letted låget på hans kikkert" (4:03)
 "En aften med blinkende stjerner" (4:12)
 "Dengang jeg var dreng" (3:55)
 "Jeg elsker dig" (2:55)
Bonusnummer på cd-udgaven:
 "Ritas rock'n roll band" (remix) (4:45)

Noter

Litteratur 
Bille, Torben (red. 2002): Dansk Rock Leksikon. København: Politikens Forlag.

Eksterne henvisninger 
Discogs – Gnags – Har de puttet noget i kaffen (24-03-2012)
Har de puttet noget i kaffen på gnags.dk (inkl. tekster)  (24-03-2012)

Album fra 1987
Gnags-album
Bertel Thorvaldsens Plads

Bertel Thorvaldsens Plads er en plads på Slotsholmen i København opkaldt efter billedhuggeren Bertel Thorvaldsen. Pladsen ligger mellem Thorvaldsens Museum, Christiansborg Slots ridehus og Slotsholmskanalen.

Historie 

Da Thorvaldsens Museum blev opført i 1848, tegnede dets arkitekt Michael Gottlieb Bindesbøll også et projekt til pladsen foran museet. Inspireret af Altes Museum, som han havde set under et besøg i Berlin i 1824, forestillede han sig en rund stenkumme fyldt med vand foran museet. En anden inspirationskilde var antikkens bassiner, som han havde set i Rom. Bindesbølls projekt omfattede også en kopi af Bertel Thorvaldsens selvportrætstatue og bænke. Resten af pladsen skulle forblive tom. Bindesbølls projekt blev aldrig udført og i stedet blev pladsen anlagt med en græsplæne og bøgetræer.

I 2001 blev pladsen nyindrettet af landskabsarkitekt Torben Schønherr.

Bertel Thorvaldsens Plads i dag 
Pladsen er brolagt med store brosten, og et enkeltstående træ og et rundt vassinbassin er dens eneste udsmykning. Bassinet er udført af Jørn Larsen og har en diameter på 16 meter og et geometrisk mønster typisk for Jørn Larsens stil.

Pladsen anvendes nogle gange til markeder arrangeret af Thorvaldsens Museum.

Kilder

Eksterne henvisninger 

Slotsholmen
Torve og pladser i København
Indre By (København)
Jugo

Jugo er en figur fra manga- og animeserien Naruto. Han arbejder sammen med Sasuke, Suigetsu og Karin. Han for tit tendens til at dræbe og så må Sasuke tage afære.
Jugo's tidligere bedste ven var Kimimaro som var den eneste som kunne styre ham når han fik lyst til at dræbe.

Figurer fra Naruto
G20

G20 (forkortelse for Group of Twenty Finance Ministers and Central Bank Governors) er en gruppe af finansministre og centralbankledere fra 21 (tidligere 20) væsentlige økonomier: 19 lande, den Europæiske Union, som er repræsenteret via Præsidenten for Det Europæiske Råd og den Europæiske Centralbank, og fra 2023 den Afrikanske Union.

Landenes regeringsledere eller statsledere har også periodevis deltaget i G-20 topmøder, siden første møde i 2008. Samlet udgør G-20-økonomierne mere end 80 % af det globale BNP (GNP), 80 % af verdens handel (inklusive intern EU-handel) og 2/3 af verdens befolkning. De udgør 82,2 % af verdens økonomiske vækst målt i forhold til BNP og BNI i årene 2010 til 2016, ifølge IMF.

G-20 blev foreslået af den tidligere canadiske finansminister Paul Martin (senere, premierminister) til samarbejde og konsultation i forhold til områder i det internationale finansielle system. G20 undersøger, gennemgår og diskuterer politiske tiltag der kan medvirke til at fremme en stabil international økonomi. Med stigende betydning siden 2008 G-20 Washington summit besluttede lederne 25. september 2009, at G20 ville erstatte G8 som det primære økonomiske råd blandt verdens rigeste nationer. G20 har været en realitet siden 1999 og landenes statsledere har mødtes til møder siden 2008.

Medlemslandene 
Medlemmer er den Europæiske Union, den Afrikanske Union og 19 lande: Argentina, Australien, Brasilien, Canada, Frankrig, Indien, Indonesien, Italien, Japan, Kina, Mexico, Rusland, Saudi-Arabien, Storbritannien, Sydafrika, Sydkorea, Tyrkiet, Tyskland og USA.

Kilder

Eksterne henvisninger 

 Official G-20 website (English version) , also available in Spanish
 2010 Seoul G20 
 G-20 Information Centre  from the University of Toronto
 A Guide To Committees, Groups, And Clubs  from the International Monetary Fund
 G20 Special Report  guardian.co.uk
 IPS News – G20 Special Report 
 The G20's role in the post-crisis world by FRIDE 
 The Group of Twenty—A History , 2007

International økonomi
Internationale organisationer
Etableret i 1999